Publication: Magyar Közlöny
Issue: MK-2010-116 (Year: 2010, Number: 116)
Era: contemporary
Section: A közúti közlekedésrõl szóló 1988. évi I. törvénynek (a továbbiakban: Kkt.) 2009. július 31. napjáig hatályban volt 20. §
Paragraph Index: 375

(1) bekezdés c) pontja a Kkt.-n kívül uniós jogszabályra és nemzetközi szerzõdésre hivatkozással teremtette meg a bírságfizetés törvényi alapját. A közúti szállításra vonatkozó egyes szociális jogszabályok összehangolásáról, a 3821/85/EGK és a 2135/98/EK tanácsi rendelet módosításáról, valamint a 3820/85/EGK rendelet hatályon kívül helyezésérõl szóló, 2006. március 15-i 561/2006/EK európai parlamenti és tanácsi rendeletnek, valamint a 2001. évi IX. törvénnyel kihirdetett nemzetközi közúti fuvarozást végzõ jármûvek személyzetének munkájáról szóló kihirdetett Európai Megállapodásnak, továbbá magának Kkt.-nak a vezetési idõre, a megszakításra és pihenõidõre vonatkozó rendelkezések megszegése bírságfizetési kötelezettséget eredményezett. Ezen háttérjogszabályok – több más kötelezettség mellett – okmányok, adatok bemutatási kötelezettségét írták elõ. Ezzel szemben a kiszabható bírság összegét meghatározó vizsgált rendelkezés az ellenõrzéshez szükséges okmányok (adatok) hiányát tekintette olyan körülménynek, amely megteremtette a bírságolás jogalapját. Az Alkotmánybíróság azt is észlelte, hogy az R2. – egyezõleg a háttérjogszabályok megfogalmazásával – már a bemutatási kötelezettség elmulasztása miatt („nem tudja bemutatni”) állapítja meg a bírságösszeget.

Source: https://magyarkozlony.hu/hivatalos-lapok/59ffe260d7d5b11487f018f9cf909593f59d3334/dokumentumok/3e961ea3c78a6ccec15fd7fd78e273dc0cb56ac3/letoltes